Aḥmed Ğenadi

Aḥmed Ǧennadi d yiwen ger imenzawiyen n tilizri iqbayliyen. D amseḍru isura d tasgilin. Mmis n Bgayet isɛan 50 n yisegasen, d bab n ṣaṭ (7) n derya.

Yeɣra tizrawt n umzenzi, u yesɛa agerdas di tusna usedhan 'Comptabilité' i d yewwi di 1974, d ayen icban lbak n tura. Isyin iɣra azal n kuz isegasen di yiwen uɣerbaz n Lyon di Franṣa anda id yebwi agerdas n CED (Diplôme d'Expert Comptable). Anecta yella-d s wudem amneɣray imi di talit nni tawafɣa ar berra tella s ttesriḥ sɣur adadu n Lezzayer n imiren.

Di tuddert-is Aḥmed Ǧenadi yexdem aṭas n tasɣunin. Yella d asedhan, d amdebbar (aɣella) usedhan, d anemhal n tedrimt, d anemhal amatu n tkebanit deg weḥric n lebni neɣ usali alama d 1984. Seg useggas agi yuɣal d alellam (Libéral), dima deg weḥric usali.

Seg usegas n 1980, iger idaren-is deg weḥric usliqqel (Audio-visuel). Imiren yella ixeddem s Kamira n 'Super 8' s wayes ixdem aṭas n tugniwin i yeffer d cfawat. Deg 2001, imi yella iteddu ar Franṣa imlal-d d yiwen uwaziw n tilizri yettwasnen Muḥend Tafarka deg unafag Aban Ramḍan n Bgayet . Yarḍit ar Rradyu n tmaziɣt n BRTV , i syin iɛedad di tilizri ines. Anecta ibeddel amecwar-is imi s tmusni ines deg usliqqel, akw d teqbaylit, ur iɛeṭel ara yuɣal ger iɛegalen n tilizri n BRTV ifazen ar assa. Seg ass-nni ara assa, i sewǧad yiwet n tasgilt yal amalas, umi isemma Tamurt-iw . Ar tagara n 2006, tasegilt-agi tesɛa azal n 483 n tedwilin. Gar asent, ma nezmer ad nader tidiwinin i yexdem akw d uneɣlaf amezwaru iɛedan Aḥmed Uyaḥya deg wexxam udadu, d kra udmawen n umussu n Laɛrac, am Belɛid Abrika d Ali ɣerbi .

Deg 2006, isufɣed yiwen ussaru ɣezifen s tutlayt taqbaylit, umi isema Aɛziz aken yebɣu y-ili . Anecta yella-d s illalen ines d lemɛiwna n kra n tkubaniyin am CRISTOR n Burǧ Buɛririǧ , EPB n Bgayet , d SOVAC n Lezzayer tamanaɣt . Deg 2007, isufɣ-d assaru xezifen wayed isɛan mraw (10) iḥricen umi isema Ussan Nni . Ma d assaru ɣezifen wis krad atan deg ubrud u sufeɣ. Azwel-is Asirem .